stanford-oval/wikipedia huggingface dataset:
ความเป็นแม่เหล็ก
ประเภท > ไดอะแม็กเนติก

วัตถุจำพวกไดอะแมกเนติก (diamagnetic material) เป็นวัตถุที่แสดงคุณสมบัติแม่เหล็กในเชิงด้านกับสนามแม่เหล็กภายนอก ไม่มีโมเมนต์แม่เหล็กถาวรในโครงสร้างอะตอม โดยที่เมื่อมีสนามแม่เหล็กภายนอกกระทำต่ออะตอมของวัตถุ จะทำให้อิเล็กตรอนที่เคลื่อนที่เป็นวงโคจรรอบนิวเคลียสของอะตอมเสียสมดุล เกิดขั้วแม่เหล็กขนาดเล็กขึ้นในอะตอมขั้วแม่เหล็กจะต้านกับสนามแม่เหล็กภายนอก ทำให้เกิดผลในเชิงลบ วัตถุจำพวกนี้มีคุณสมบัติค่าสภาพรับไว้ในเชิงแม่เหล็กของวัตถุมีค่าเป็นลบ ตัวอย่างแร่ที่มีคุณสมบัติแม่เหล็กประเภทนี้ได้แก่ ควอตซ์ เกลือหิน แคลไซ เป็นต้น
ประเภท > พาราแม็กเนติก

วัตถุจำพวกพาราแมกเนติก (paramagnetic material) เป็นวัตถุที่เมื่ออยู่ในสนามแม่เหล็กภายนอก วัตถุจะถูกเหนียวนำให้มีสภาพเป็นแม่เหล็ก นั่นคือ ในโครงสร้างอะตอมของวัตถุจำพวกนี้มีโมเมนต์แม่เหล็กถาวรประกอบอยู่ แต่การเรียงตัวไม่เป็นระเบียบ (ดูในรูปที่ 1)  ดังนั้นเมื่อถูกเหนียวนำจึงมีการเรียงตัวของโมเมนต์แม่เหล็กไปตามสนามแม่เหล็กที่มีห้องนำ การเรียงตัวจะไม่เป็นระเบียบอย่างสมบูรณ์ และเมื่อนำสนามแม่เหล็กออกไป วัตถุนั้นก็จะไม่มีความเป็นแม่เหล็กอีกต่อไป วัตถุจำพวกนี้มีคุณสมบัติของสภาพรับไว้เชิงแม่เหล็กของวัตถุเป็นค่าบวกและมีค่าอยู่ระหว่าง  10^{-6}-10^{-2}  วัตถุที่มีคุณสมบัติแม่เหล็กจำพวกนี้ได้แก่วัตถุทุกชนิดที่ไม่ใช่วัตถุจำพวกไดอะแมกเนติก
สมาชิกสภาผู้แทนราษฎรจังหวัดจันทบุรี

| เขตเลือกตั้งสมาชิกสภาผู้แทนราษฎร |
| --- | --- |
จังหวัดจันทบุรี
เขตเลือกตั้งในปัจจุบัน
จำนวนเขต: 3
คะแนนเสียง: 107,922 (ก้าวไกล)
เขตเลือกตั้งปัจจุบัน
ก่อตั้ง: พ.ศ. 2476
ที่นั่ง: ประชาชน (3)
สมาชิกสภาผู้แทนราษฎร: ดูในบทความ
จังหวัดจันทบุรี มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์

หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดจันทบุรีมีสมาชิกสภาผู้แทนราษฎรคนแรก คือ หลวงนรินทร์ประสาตร์เวช (เจน  สุนทโรทัย)
นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 8 สมัย ได้แก่ นายธวัชชัย อนามพงษ์
สมาชิกสภาผู้แทนราษฎรสตรีคนแรกของจังหวัดจันทบุรี คือ นางคมคาย พลบุตร (จากการเลือกตั้ง พ.ศ. 2538)
สมาชิกสภาผู้แทนราษฎรจากกลุ่มบุคคลที่มีความหลากหลายทางเพศคนแรกของจังหวัดจันทบุรี คือ นางสาวปรัชญาวรรณ ไชยสืบ (จากการเลือกตั้ง พ.ศ. 2566)
ตระกูลการเมืองที่ได้รับเลือกตั้งมากที่สุด คือ
เวชชาชีวะ (2 คน) ได้แก่ รองศาสตราจารย์ประภัทรพงศ์ เวชชาชีวะ และนายพงศ์เวช เวชชาชีวะ
รายนามสมาชิกสภาผู้แทนราษฎรแบบแบ่งเขต > ชุดที่ 1–7; พ.ศ. 2476–2495

| 0 | 1 | 2 |
| --- | --- | --- |
| ชุดที่ | การเลือกตั้ง | เขตเลือกตั้งที่ 1 |
| ชุดที่ 1 | พ.ศ. 2476 | หลวงนรินทร์ประสาตร์เวช (เจน สุนทโรทัย) |
| ชุดที่ 2 | พ.ศ. 2480 | นายวงศ์ เว้นชั่ว |
| ชุดที่ 3 | พ.ศ. 2481 | นายอมร ผลประสิทธิ์ |
| ชุดที่ 4 | มกราคม พ.ศ. 2489 | นายอรัญ รายนานนท์ |
| ชุดที่ 4 | สิงหาคม พ.ศ. 2489 | – (เลือกตั้งเพิ่มเติม) |
| ชุดที่ 5 | พ.ศ. 2491 | นายวงศ์ วีระชาติพลี |
| ชุดที่ 5 | พ.ศ. 2492 | – (เลือกตั้งเพิ่มเติม) |
| ชุดที่ 7 | พ.ศ. 2495 | นายสุรพงษ์ ตรีรัตน์ |
รายนามสมาชิกสภาผู้แทนราษฎรแบบแบ่งเขต > ชุดที่ 8–10; พ.ศ. 2500–2512

บทความหลัก: จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500, จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500, และ จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
| 0 | 1 | 2 |
| --- | --- | --- |
| ชุดที่ | การเลือกตั้ง | เขตเลือกตั้งที่ 1 |
| ชุดที่ 8 | กุมภาพันธ์ พ.ศ. 2500 | นายสุรพงษ์ ตรีรัตน์ |
| ชุดที่ 9 | ธันวาคม พ.ศ. 2500 | นายสุรพงษ์ ตรีรัตน์ |
| ชุดที่ 10 | พ.ศ. 2512 | นายบุญเที่ยง สิทธิบุศย์ |
รายนามสมาชิกสภาผู้แทนราษฎรแบบแบ่งเขต > ชุดที่ 11–14; พ.ศ. 2518–2526

บทความหลัก: จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518, จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519, จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522, และ จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
| 0 | 1 | 2 | 3 |
| --- | --- | --- | --- |
| ชุดที่ | การเลือกตั้ง | เขตเลือกตั้งที่ 1 | เขตเลือกตั้งที่ 1 |
| ชุดที่ 11 | พ.ศ. 2518 | นายประภัทรพงศ์ เวชชาชีวะ | นายประหยัด ธรรมสาคร |
| ชุดที่ 12 | พ.ศ. 2519 | นายสมยศ ศิรพันธุ์ | พลโท กานต์ รัตนวราหะ |
| ชุดที่ 13 | พ.ศ. 2522 | นายจำเริง ศรีสุวรรณ | นายวิชิต ศุขะวิริยะ |
| ชุดที่ 14 | พ.ศ. 2526 | นายละออ วรรณทอง | นายวโรทัย ภิญญสาสน์ |
รายนามสมาชิกสภาผู้แทนราษฎรแบบแบ่งเขต > ชุดที่ 15–20; พ.ศ. 2529–2539

บทความหลัก: จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529, จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531, จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535, จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538, และ จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
| 0 | 1 | 2 | 3 | 4 |
| --- | --- | --- | --- | --- |
| ชุดที่ | การเลือกตั้ง | เขตเลือกตั้งที่ 1 | เขตเลือกตั้งที่ 1 | เขตเลือกตั้งที่ 1 |
| ชุดที่ 15 | พ.ศ. 2529 | นายวโรทัย ภิญญสาสน์ | นายธวัชชัย อนามพงษ์ | นายประวัฒน์ อุตตะโมต |
| ชุดที่ 16 | พ.ศ. 2531 | นายวโรทัย ภิญญสาสน์ | นายธวัชชัย อนามพงษ์ | นายประวัฒน์ อุตตะโมต |
| ชุดที่ 17 | มีนาคม พ.ศ. 2535 | นายวโรทัย ภิญญสาสน์ | นายธวัชชัย อนามพงษ์ | นายประวัฒน์ อุตตะโมต |
| ชุดที่ 18 | กันยายน พ.ศ. 2535 | นายสมชาย นิยมกิจ | นายอำนาจ เพ่งจิตต์ | นายประวัฒน์ อุตตะโมต |
| ชุดที่ 19 | พ.ศ. 2538 | นายธวัชชัย อนามพงษ์ | นางสาวคมคาย เฟื่องประยูร | นายประวัฒน์ อุตตะโมต |
| ชุดที่ 20 | พ.ศ. 2539 | นายธวัชชัย อนามพงษ์ | นางคมคาย พลบุตร | นายประวัฒน์ อุตตะโมต |
รายนามสมาชิกสภาผู้แทนราษฎรแบบแบ่งเขต > ชุดที่ 21–22; พ.ศ. 2544–2548

บทความหลัก: จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
| 0 | 1 | 2 |
| --- | --- | --- |
| เขต | ชุดที่ 21 พ.ศ. 2544 | ชุดที่ 22 พ.ศ. 2548 |
| 1 | นายธวัชชัย อนามพงษ์ (  / เลือกตั้งใหม่ /   ลาออก/ไม่มีเลือกตั้งซ่อม) | นายกล้าณรงค์ พงษ์เจริญ |
| 2 | นางคมคาย พลบุตร | พลตำรวจตรี พยุง ตรงสวัสดิ์ |
3: นายพงศ์เวช เวชชาชีวะ
รายนามสมาชิกสภาผู้แทนราษฎรแบบแบ่งเขต > ชุดที่ 23; พ.ศ. 2550

บทความหลัก: จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
| --- | --- |
เขต: ชุดที่ 23 พ.ศ. 2550
1: นายธวัชชัย อนามพงษ์
1: นายยุคล ชนะวัฒน์ปัญญา
1: นายพงศ์เวช เวชชาชีวะ
รายนามสมาชิกสภาผู้แทนราษฎรแบบแบ่งเขต > ชุดที่ 24–26; พ.ศ. 2554–2566

บทความหลัก: จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554, จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562, และ จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
| 0 | 1 | 2 | 3 | 4 |
| --- | --- | --- | --- | --- |
| ชุดที่ | การเลือกตั้ง | เขตเลือกตั้งที่ 1 | เขตเลือกตั้งที่ 2 | เขตเลือกตั้งที่ 3 |
| ชุดที่ 24 | พ.ศ. 2554 | นายธวัชชัย อนามพงษ์   (ลาออก/ไม่มีเลือกตั้งซ่อม) | นายยุคล ชนะวัฒน์ปัญญา   (ลาออก/ไม่มีเลือกตั้งซ่อม) | นายพงศ์เวช เวชชาชีวะ   (ลาออก/ไม่มีเลือกตั้งซ่อม) |
| ชุดที่ 25 | พ.ศ. 2562 | พันตำรวจโท ฐนภัทร กิตติวงศา  (ลาออก/ไม่มีเลือกตั้งซ่อม) | นายจารึก ศรีอ่อน | นางสาวญาณธิชา บัวเผื่อน |
| ชุดที่ 26 | พ.ศ. 2566 | นายวรายุทธ ทองสุข | นางสาวปรัชญาวรรณ ไชยสืบ | นางสาวญาณธิชา บัวเผื่อน |
แหล่งข้อมูลอื่น

คณะกรรมการการเลือกตั้งจังหวัดจันทบุรี เก็บถาวร 2011-03-09 ที่ เวย์แบ็กแมชชีน
| ด ค กจังหวัดจันทบุรีในการเลือกตั้งสมาชิกสภาผู้แทนราษฎรไทย |
| --- | --- |
เลือกตั้งทั่วไป:  กุมภาพันธ์ 2500  ธันวาคม 2500  2512  2518  2519  2522  2526  2529  2531  มีนาคม 2535  กันยายน 2535  2538  2539  2544  2548  2550  2554  2562  2566 
| ด ค กสมาชิกสภาผู้แทนราษฎรไทยแบ่งตามจังหวัด |
| --- | --- |
สมาชิกสภาผู้แทนราษฎรไทย แบ่งตามจังหวัดในปัจจุบัน:  กระบี่  กรุงเทพมหานคร  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี 
สมาชิกสภาผู้แทนราษฎรไทย แบ่งตามจังหวัดในอดีต:  พระนคร  ธนบุรี  นครจัมปาศักดิ์  พระตะบอง  พิบูลสงคราม  ลานช้าง 
 สมาชิกสภาผู้แทนราษฎรไทยแบ่งตามจังหวัด
จักรพรรดิชูเกียว

จักรพรรดิชูเกียว (ญี่ปุ่น: 仲恭天皇; โรมาจิ: Chūkyō-tennō; 30 ตุลาคม ค.ศ. 1218 – 18 มิถุนายน ค.ศ. 1234) เป็นจักรพรรดิญี่ปุ่นองค์ที่ 85 ตามประเพณีการสืบราชสันตติวงศ์ รัชสมัยของพระองค์กินเวลาเพียงเดือนเดียวในปี ค.ศ. 1221 และพระองค์ไม่ได้รับการขึ้นทะเบียนเป็นจักรพรรดิอย่างเป็นทางการจนกระทั่งปี ค.ศ. 1870 เนื่องจากความสงสัยอันเนื่องมาจากระยะเวลาในรัชสมัยของพระองค์ สำนักพระราชวังรับรอง คูโจ โนะ มิซาซางิ (九條陵) ใกล้วัดโทฟูกุ ในเขตฟูชิมิ เมืองเกียวโตเป็นสุสานหลวงของพระองค์
พงศาวลี

ก่อนขึ้นครองราชบัลลังก์ดอกเบญจมาศ ชูเกียวมีพระนามส่วนพระองค์ (อิมินะ) ว่า เจ้าชายคาเนนาริ (ญี่ปุ่น: 懐成親王; โรมาจิ: Kanenari-shinnō)
พระองค์เป็นพระราชโอรสองค์แรกในจักรพรรดิจุนโตกุกับริตสึชิ (?) (立子) ธิดาในคูโจ โยชิตสึเนะ (九条良経)
พระมเหสี: อูเกียวโนไดบุ-โนะ-สึโบเนะ (右京大夫局) ธิดาในนักบวช
พระราชธิดาองค์แรก: เจ้าหญิงโยชิโกะ (義子内親王) ภายหลังเป็นวาเดมนอิง (和徳門院, 1234 - 1289)
เหตุการณ์ในพระชนม์ชีพ > สงครามปีโจคิว

ในปี 1764 อันตรงกับปีแรกในรัชกาลจักรพรรดิชูเกียวอดีต จักรพรรดิโกะ-โทะบะ พระอัยกาทำสงครามกับ รัฐบาลโชกุนคะมะกุระ เพื่อทวงพระราชอำนาจคืนแต่ผลปรากฏว่ากองทัพของอดีตจักรพรรดิพ่ายแพ้ทำให้จักรพรรดิชูเกียวถูกปลดจากราชบัลลังก์และถูกเนรเทศหลังจากครองราชบัลลังก์เพียง 77 วัน
เหตุการณ์ในพระชนม์ชีพ > บั้นปลายพระชนม์ชีพ

หลังจากสิ้นสุด สงครามปีโจคิว องค์จักรพรรดิชูเกียวถูกปลดจากราชบัลลังก์และถูกเนรเทศมายังเกาะเล็กๆแห่งหนึ่งพร้อมกับอดีตจักรพรรดิอีก 3 พระองค์คืออดีต จักรพรรดิโกะ-โทะบะ อดีต จักรพรรดิสึชิมิกะโดะ และ อดีต จักรพรรดิจุนโตะกุ พระราชบิดา
จักรพรรดิชูเกียวเสด็จสวรรคต ณ เกาะเล็กๆแห่งนี้เมื่อวันที่ 18 มิถุนายน ค.ศ. 1777 ขณะพระชนม์ได้เพียง 15 พรรษา
ชื่อในรัชกาล

ศักราชในรัชกาลจักรพรรดิชูเกียวมีเพียงศักราชเดียวคือ
โจกีว (1762-1765)
ข้อมูล

Brown, Delmer M. and Ichirō Ishida, eds. (1979). [ Jien, c. 1220], Gukanshō (The Future and the Past, a translation and study of the Gukanshō, an interpretative history of Japan written in 1219). Berkeley: University of California Press. ISBN 0-520-03460-0
Ponsonby-Fane, Richard Arthur Brabazon. (1959). The Imperial House of Japan. Kyoto: Ponsonby Memorial Society. OCLC 194887
Titsingh, Isaac, ed. (1834). [Siyun-sai Rin-siyo/Hayashi Gahō, 1652], Nipon o daï itsi ran; ou, Annales des empereurs du Japon.  Paris: Oriental Translation Fund of Great Britain and Ireland.
Varley, H. Paul , ed. (1980). [ Kitabatake Chikafusa, 1359], Jinnō Shōtōki  (A Chronicle of Gods and Sovereigns: Jinnō Shōtōki. New York: Columbia University Press. ISBN 0-231-04940-4
การิงชา

มานูแวล ฟรังซิสกู ดุส ซังตุส (โปรตุเกส: Manuel Francisco dos Santos; 28 ตุลาคม ค.ศ. 1933 – 20 มกราคม ค.ศ. 1983) หรือที่รู้จักกันในชื่อ การิงชา (Garrincha, "นกน้อย") เป็นอดีตนักฟุตบอลตำแหน่งปีกชาวบราซิล เขาเป็นที่รู้จักในฐานะหนึ่งในนักฟุตบอลที่มีทักษะการเลี้ยงบอลเก่งที่สุดตลอดกาล
ใจขังเจ้า

| ใจขังเจ้า |
| --- | --- |
แนว: วีรคติ พีเรียด
บทประพันธ์: คราม
บทละครโทรทัศน์: นันทวรรณ รุ่งวงศ์พาณิชย์
กำกับโดย: สมจริง ศรีสุภาพ
แสดงนำ: ณเดชน์ คูกิมิยะ รินรดา แก้วบัวสาย
ประเทศแหล่งกำเนิด: ประเทศไทย
ภาษาต้นฉบับ: ไทย
การผลิต
ผู้จัดละคร: สมจริง ศรีสุภาพ
สถานที่ถ่ายทำ: สตูดิโอช่อง 3 หนองแขม ตลาดน้ำอโยธยา จังหวัดพระนครศรีอยุธยา จังหวัดกาญจนบุรี เรือนไทย สายน้ำ จามจุรี อำเภอบางไทร จังหวัดพระนครศรีอยุธยา เขางู จังหวัดราชบุรี จังหวัดลพบุรี เมืองโบราณ จังหวัดสมุทรปราการ พระนารายณ์ราชนิเวศน์ จังหวัดลพบุรี จังหวัดปราจีนบุรี
ความยาวตอน: 150 นาที
บริษัทผู้ผลิต: กู๊ดฟิลลิ่ง
ออกอากาศ
สถานีโทรทัศน์: ช่อง 3
เรต:  ​
ใจขังเจ้า เป็นละครโทรทัศน์ไทยแนววีรคติ พีเรียด โดยค่ายกู๊ดฟิลลิ่งของสมจริง ศรีสุภาพ ซึ่งทำหน้าที่เป็นผู้กำกับด้วย สร้างจากบทประพันธ์ของ คราม บทโทรทัศน์โดยนันทวรรณ รุ่งวงศ์พาณิชย์ นำแสดงโดย ณเดชน์ คูกิมิยะ และ พาย-รินรดา แก้วบัวสาย
การผลิต

ในวันอังคารที่ 27 มิถุนายน 2566 ณเดชน์ คูกิมิยะ ในฐานะพระเอกของเรื่องได้เปิดเผยภาพการลองเสื้อผ้าจำนวน 4 ภาพลงบนอินสตาแกรมของเขาและประกาศชื่อเรื่อง "ใจขังเจ้า"
นอกจากนี้ในวันพุธที่ 5 กรกฎาคม 2566 ณเดชน์ และ รินรดา ยังต้องไปเรียนขี่ม้าเพิ่มเติมเพื่อให้เกิดความสมจริงระหว่างการถ่ายทำ และณเดชน์ยังต้องไปเรียนฟันดาบพร้อมกับนักแสดงร่วมอีก 2 คน จากนั้นนักแสดงในเรื่องได้มาทำการอ่านบทละครพร้อมกับ คิง สมจริง ผู้กำกับ โดยได้มีการเปิดกล้องถ่ายทำคิวแรกไปเมื่อวันพุธที่ 26 กรกฎาคม 2566
โดยได้ปิดกล้องอย่างเป็นทางการเมื่อช่วงปลายเดือนพฤษภาคม 2567
นักแสดง

| นักแสดง | ตัวละคร | บุคลิกตัวละคร |
| --- | --- | --- |
| ณเดชน์ คูกิมิยะ | ออกขุนแสงผลาญ/ขุนสุริยนหัสดี | ขุนนางหนุ่มในสมัยกรุงศรีอยุธยา มีวิชาอาคม แต่ห้ามมีเมีย มีเหตุที่ทำให้ต้องแต่งงานกับแม่หญิงชวาลา |
| รินรดา แก้วบัวสาย | แม่หญิงชวาลา | น้องสาวของหมื่นวรไชย คู่อริของออกขุนแสงผลาญ ถูกส่งมาแต่งงานเพื่อทำลายวิชาอาคมของออกขุนแสง |
| พีระกฤตย์ พชรบุณยเกียรติ | มิ่ง | ลูกน้องมือขวาของออกขุนแสงผลาญ |
| นัฐนิช ประดิษฐาน | ยง | ลูกน้องมือซ้ายของออกขุนแสงผลาญ |
| กุลฑีรา ยอดช่าง | ละออ | เด็กสาวที่แม่หญิงชวาลาเก็บมาเลี้ยง |
สุริยนต์ อรุณวัฒนกูล: 
| กัมมัญญ์ กลมแก้ว | หมื่นวรไชย | พี่ชายของแม่หญิงชวาลา คู่อริกับออกขุนแสง |
| พิชชาภา พันธุมจินดา | พิมพิไล |  |
| คนึงพิมพ์ ธนพิชชากรณ์ | สายหยุด |  |
| ธารา ทิพา | อ้น |  |
| สมชาย เข็มกลัด | เสือพราย |  |
| นิรุติ สาวสุดชาติ | โจม |  |
| หลุยส์ ชวนชื่น | เขียว |  |
| กิ๊ฟ ชวนชื่น | เภา |  |
ฐรินดา กรรณสูต: 
| สิคพัชศ์ เศรษฐพงพัชร | ขุนภักดี |  |
ศศิ โปษยะจินดา: 
| สุรินทร คารวุตม์ |  | รับเชิญ |
ปิติศักดิ์ เยาวนานนท์: 
ขจรศักดิ์ รัตนนิสสัย: 
ดารัณ ฐิตะกวิน:
ต่อมใต้สมอง

| ต่อมใต้สมอง  (Pituitary Gland) |
| --- | --- |
ต่อมใต้สมองอยู่บริเวณฐานของสมอง ล้อมรอบโดยโครงสร้างของกระดูกที่เรียกว่าเซลลา เทอร์ซิกา (sella turcica) ของกระดูกรูปผีเสื้อ (sphenoid bone)
ภาพตัดขวางกลางลำตัวแยกซ้ายขวาผ่านต่อมใต้สมองของลิง
รายละเอียด
คัพภกรรม: neural and oral ectoderm, including Rathke's pouch
หลอดเลือดแดง: superior hypophyseal artery, infundibular artery, prechiasmal artery, inferior hypophyseal artery, capsular artery, artery of the inferior cavernous sinus
ตัวระบุ
ภาษาละติน: hypophysis, glandula pituitaria
MeSH: D010902
นิวโรเล็กซ์ ID: birnlex_1353
TA98: A11.1.00.001
TA2: 3853
FMA: 13889
อภิธานศัพท์กายวิภาคศาสตร์[แก้ไขบนวิกิสนเทศ]
ต่อมใต้สมอง (Pituitary Gland) เป็นต่อมที่อยู่ติดกับส่วนล่างของสมองส่วนไฮโปทาลามัส แบ่งได้ 3 ส่วนคือ ต่อมใต้สมองส่วนหน้า ส่วนกลาง และส่วนหลัง
ต่อมใต้สมองส่วนหน้าและส่วนกลาง และมีต้นกำเนิดมาจากเนื้อเยื่อชนิดเดียวกัน ดังนั้นจึงกล่าวได้ว่าเป็นหน่วยเดียวกัน ซึ่งถือได้ว่าเป็นต่อมไร้ท่อแท้จริง ขณะที่ต่อมใต้สมองส่วนหลัง เป็นส่วนหนึ่งของเนื้อเยื่อประสาท ที่ไม่ได้สร้างฮอร์โมนได้เอง แต่มีปลายแอกซอนของนิวโรซีครีทอรีเซลล์ (Neurosecretory cell) จากไฮโปทาลามัสมาสิ้นสุด และหลั่งฮอร์โมนประสาทออกมาสู่กระแสเลือด
ต่อมใต้สมองมีขนาดประมาณเม็ดถั่วลันเตา มีน้ำหนักราว 0.5 กรัม
ฮอร์โมนจากต่อมใต้สมองส่วนหน้า

ต่อมใต้สมองส่วนนี้ผลิตฮอร์โมนต่าง ๆ ส่วนหนึ่งถูกควบคุมจากฮอร์โมนประสาทจากไฮโปทาลามัส
| 0 | 1 | 2 |
| --- | --- | --- |
| ฮอร์โมนที่ผลิต | อวัยวะเป้าหมาย | จุดประสงค์  |
| ฮอร์โมนควบคุมการเจริญเติบโต    Growth Hormone : GH  | ส่วนทั่วไปของร่างกาย | ทำให้ร่างกายเจริญเติบโต   |
| โกนาโดโทรฟิน    Gonadotrophin : Gn  | อวัยวะสืบพันธุ์ | กระตุ้นการเจริญเติบโตของอวัยวะสืบพันธุ์     |
| โพรแลกทิน    Prolactin  | ต่อมน้ำนม | กระตุ้นต่อมน้ำนมสร้างน้ำนมหลังคลอด   |
| อะดรีโนคอร์ติโคโทรฟิน    Adrenocorticotrophin / adrenocorticotropic Hormone : ACTH  | ต่อมหมวกไต | กระตุ้นต่อมหมวกไตส่วนนอกให้หลั่งฮอร์โมนตามปกติ   |
| ฮอร์โมนกระตุ้นต่อมไทรอยด์    Thyroid Stimulating Hormone : TSH  | ต่อมไทรอยด์ | กระตุ้นต่อมไทรอยด์ให้สร้างฮอร์โมนเป็นปกติ   |
| เอนดอร์ฟิน   Endorphine  |  | ระงับความเจ็บปวด, ทำให้เกิดความคิดสร้างสรรค์   |
ภาพอื่น ๆ

ตำแหน่งของต่อมใต้สมองในสมองมนุษย์
ต่อมใต้สมองและต่อมไพเนียล
หลอดเลือดแดงที่ฐานของสมอง
มุมมองทางด้านกลางลำตัวของสมองที่ตัดในระนาบแนวกลางลำตัวแบ่งซ้ายขวา
ภาพตัดกลางลำตัวของจมูก ปาก คอหอย (pharynx) และกล่องเสียง (larynx)
แหล่งข้อมูลอื่น

NeuroNames
Addrena Reviews เก็บถาวร 2014-09-20 ที่ เวย์แบ็กแมชชีน
ภาพเนื้อเยื่อจากมหาวิทยาลัยบอสตัน 14201loa (อังกฤษ)
The Pituitary Gland, from the UMM Endocrinology Health Guide เก็บถาวร 2010-06-20 ที่ เวย์แบ็กแมชชีน
Oklamoma State, Endocrine System เก็บถาวร 2007-05-17 ที่ เวย์แบ็กแมชชีน
Pituitary apoplexy mimicking pituitary abscess  เก็บถาวร 2009-08-11 ที่ เวย์แบ็กแมชชีน
วัดสุบรรณนิมิตร

| วัดสุบรรณนิมิตร |
| --- | --- |

ที่ตั้ง: ตำบลตากแดด อำเภอเมืองชุมพร จังหวัดชุมพร
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสุบรรณนิมิตร เป็นวัดสังกัดคณะสงฆ์มหานิกาย และเป็นวัดเก่าแก่วัดหนึ่งของจังหวัดชุมพร สร้างตั้งแต่ พ.ศ. 2335 และเป็นสถานศึกษาแห่งแรกของจังหวัดชุมพร
ที่ตั้งวัด

วัดสุบรรณนิมิตร ตั้งอยู่เลขที่ 189 หมู่ 9 ตำบลตากแดด อำเภอเมือง จังหวัดชุมพร
การเดินทาง จากกรุงเทพ ถึงสี่แยกปฐมพร เข้าตลาดชุมพร ก่อนข้ามแม่น้ำท่าตะเภา ทางเข้าวัดอยู่ขวามือ อยู่หลังโรงเรียนเทศบาลเมืองชุมพรวัดสุบรรณนิมิตร
ประวัติ

พระยาเพชรกำแหงสงคราม (ครุฑ บ่วงราบ) หรือ  พระยาชุมพร (ครุฑ) หรือ  พระยาเพชร อดีตเจ้าเมืองชุมพร ได้สร้างโบสถ์หลังเก่าวัดสุบรรณนิมิตร พ.ศ. 2371 ลักษณะเป็นเสาไม้หลังคากระเบื้องดินเผา พระประธานเป็นพระพุทธรูปปูนปั้น ปางมารวิชัย (พระพุทธชินราช ปางมารวิชัย ศิลปะสุโขทัย) แต่เดิม พระยาวิชิตภักดีศรีพิชัยสงคราม (มี) เจ้าเมืองไชยา ได้บริจาคที่ดินเพื่อสร้างวัดแต่เรียกว่า วัดท่าตะเภาใต้ หรือ วัดใต้ ตั้งแต่ พ.ศ. 2335 มีเนื้อที่ 28 ไร่ ต่อมาในปี พ.ศ. 2376 พระยาเพชรกำแหงสงคราม (ครุฑ) ได้รับแต่งตั้งเป็นเจ้าเมืองชุมพร จึงได้เปลี่ยนเป็นชื่อ  วัดสุบรรณนิมิตร  และวัดนี้เคยใช้เป็นที่ตั้งศพ พระยาเพชรกำแหงสงคราม (ยัง ซุ่ยยัง) อดีตเจ้าเมืองชุมพร และต่อมาในปี พ.ศ. 2440 พระครูจุฬามุนี (ฤกษ์) เจ้าอาวาส เปิดสอนนักเรียน เรียกว่า โรงเรียนวัดสุบรรณนิมิตร ก่อนย้ายนักเรียนในระดับมัธยมมาเป็น โรงเรียนศรียาภัย ในปัจจุบัน
โบถส์ใหม่ได้รับพระราชทานวิสุงคามสีมา เมื่อ 27 สิงหาคม พ.ศ. 2545  ปัจจุบันมีพระครูปุณณสารวิมล เป็นเจ้าอาวาสตั้งแต่ปี พ.ศ. 2529
สุบรรณ แปลว่า  ขนวิเศษ  หมายถึงครุฑ
นิมิตร (นิมิต) แปลว่า สร้าง
วัดสุบรรณนิมิตร รวมความแล้วจึงแปลว่า “วัดที่พระยาเพชรกำแหงสงคราม (ครุฑ บ่วงราบ) เป็นผู้สร้างสร้าง”
เหตุการณ์สำคัญ

ในวันอังคาร ที่ 26 มีนาคม พ.ศ. 2382 พระยาเพชรกำแหงสงคราม (ครุฑ บ่วงราบ) ขณะดำรงตำแหน่งเจ้าเมืองชุมพร ทำพิธีบวงสรวงกองทัพเมืองชุมพร เมืองประทิว จำนวน 1,216 คน ก่อนออกเดินทางเข้าร่วมกองทัพหลวงปราบปรามความวุ่นวายในหัวเมืองปักษ์ใต้ (กบฏหวันหมาดหลี) เมืองไทรบุรี (รัฐเคดาร์ ประเทศมาเลเชีย ปัจจุบัน)ในบังคับบัญชา พระยาเสนาภูเบศร์ แม่ทัพหน้า
ในปี พ.ศ. 2440 พระครูจุฬามณี(ฤกษ์) เจ้าอาวาส เปิดสอนนักเรียน เรียกว่า โรงเรียนวัดสุบรรณนิมิตร
ในวันจันทร์ ที่ 5 ธันวาคม พ.ศ. 2555 เวลา 17.00 น.พิธีพุทธาภิเษก-มังคลาภิเษก พระรูปเหมือน “เสด็จในกรมหลวงชุมพรฯ” โดยนิมนต์พระเกจิอาจารย์ชื่อดังของภาคใต้ 5 รูป ได้แก่ พ่อท่านเอื้อม วัดบางเนียน, หลวงพ่อตุด วัดธรรมถาวร, หลวงพ่อช่วย วัดปากคลอง, หลวงพ่อโปร่ง วัดพรุตะเคียน และหลวงพ่อบุญมา วัดถ้ำโพงพาง
แหล่งข้อมูล

เปิดตำนาน วีรบุรูษนักรบแห่งคอคอดกระ ดินแดนสองฝั่งทะเล ตอน เจ้าพระยายมราช (ครุฑ)
แหล่งข้อมูลอื่น

เว็บไซต์อย่างเป็นทางการของจังหวัด
เว็บไซต์ข้อมูลเมืองชุมพร
เอนรีโก กีเอซา

| ข้อมูลส่วนตัว |
| --- | --- | --- | --- |
ชื่อเต็ม:  เอ็นริโก้ เคียซ่า
ส่วนสูง:  1.76 m (5 ft 9 1⁄2 in)
ตำแหน่ง:  กองหน้า
เอนรีโก กีเอซา (อิตาลี: Enrico Chiesa) เกิดเมื่อ 29 ธันวาคม พ.ศ. 2513 เป็นนักฟุตบอลชาวอิตาลี 
เล่นในตำแหน่งกองหน้า เริ่มต้นค้าแข้งกับทีมยักษ์ใหญ่อย่างซามพ์โดเรีย โดยมีโอกาสประเดิมสนามเซเรียอานัดแรกกับซามพ์โดเรียในเกม โรม่า-ซามพ์โดเรีย 1-0 ในวันที่ 16 เมษายน ค.ศ. 1989 ก่อนจะถูกยืมตัวไปเล่นกับเตราโม่ ทีมในระดับ เซเรียซี 2
ตามด้วย คิเอติ ก่อนย้ายกลับมาลาซามพ์ อีกครั้ง ซึ่งในครั้งนี้เคียซ่าได้โอกาสลงสนามมากพอสมควรแต่ยังแจ้งเกิดไม่สำเร็จ และถูกปล่อยตัวไปอยู่กับโมเดน่า ทีมในเซเรียบี โดยทำประตูไปทั้งสิ้น 15 ประตู จากนั้นก็ย้ายไปอยู่กับเครโมเนเซ่ทีมในเซเรียอา ซึ่งเคียซ่าก็ผลิตสกอร์ได้ถึง 14 ประตู ก่อนย้ายกลับมาซามพ์โดเรีย คำรบสาม และที่นี่เคียซ่าก็จัดการยิงไป 22 ประตู จนมีชื่อติดทีมชาติ และได้โอกาสไปเล่นยูโร 1996 กับทีมชาตออิตาลี ซึ่งเคียซ่าเอง ก็ยิงได้ 1 ประตู ในนัดที่แพ้ สาธารณรัฐเช็ก ไป 1-2 ประตู  ก่อนเริ่มฤดูกาล 1996-97 เคียซ่าก็ย้ายต้นสังกัดอีกครั้ง เป็นปาร์ม่า โดยการจับคู่กับ เฮอร์นัน เครสโป ทั้งคู่สามารถผลิตสกอร์ได้อย่างมากมาย และสามารถนำทีมคว้าแชมป์ยูฟ่าคัพ,โคปาอิตาเลีย มาครองได้สำเร็จโดยเคียซ่าลงสนามให้ปาร์ม่าในลีกไปทั้งสิ้น 92 นัด ยิงไป 33 ประตู ในระยะเวลา 3 ปี ก่อนย้ายไปอยู่กับฟิออเรนติน่า ในฤดูกาล 1999-00 ในปีแรกเคียซ่าไม่มีโอกาสลงสนามมากนัก ก่อนที่การย้ายไปสู่โรม่า ของกาเบรียล บาติสตูต้า
ในปีถัดจะส่งผลให้เคียซ่าก้าวขึ้นมาเป็นตัวหลัก โดยยิงให้ฟิออเรนติน่าไปถึง 22 ประตู ในฤดูกาล 2000-01 นอกจากนี้ยังพาฟิออฯ คว้าแชมป์โคปาอิตาเลียมาครองอีก 1 รายการ  ในขณะที่ฟอร์มแรงอย่างต่อเนื่องจนมีชื่อกลับมาติดทีมชาติอีกครั้ง  แต่แล้วอาการบาดเจ็บก็เล่นงานเข้าจนได้ หลังจากลงสนามในฤดูกาล 2001-02 ไป 5 นัด กับการยิง 5 ประตู  เคียซ่าถึงกลับขาหักพักยาวทั้งฤดูกาลในเกมที่ฟิออเรนติน่าเปิดบ้านถล่มเวเนเซียไป 3-1 ซึ่งนั่นก็เป็นนัดสุดท้ายของเคียซ่าในชุดม่วงมหากาฬปิดฉากโอกาสไปเล่นฟุตบอลโลก 2002 กับอิตาลีโดยสิ้นเชิง นอกจากนี้สโมสรยังมีหนี้สินมากมาย  จนไม่สามารถจ่ายค่าเหนื่อยนักเตะได้ แต่เคียซ่าเองก็ปฏิเสธที่จะรับเงินค่าเหนื่อยใด ๆ ก่อนที่สิ้นฤดูกาลฟิออเรนติน่าจะถูกตัดสินล้มละลายและถูกปรับให้ลงไปเล่นในเซเรียซี2 และเปลี่ยนชื่อเป็นฟลอเรนเทีย ซึ่งทำให้นักเตะในสังกัดฟรีเอเยนต์ทันที   เคียซ่าตัดสินใจย้ายมายังกรุงโรมกับลาซิโอ  แต่อาการบาดเจ็บก็ยังไม่หายดี โดยมีโอกาสลงสนามให้ลาซิโอแค่ 11 นัด ยิงไป 2 ประตู ก่อนย้ายไปเริ่มต้นใหม่กับทีมเล็กๆอย่างเซียน่าซึ่งขึ้นมาเล่นในเซเรียอาเป็นครั้งแรกในประวัติศาสตร์สโมสรอีกด้วย ซึ่งเคียซ่าก็ได้เบอร์ 10 ของเซียน่ามาครองและยังเป็นกัปตันทีมอีกต่างหาก ตลอด 5 ปีที่ค้าแข้งกับเซียน่า  เคียซ่ามีโอกาสลงสนามไป 129 นัด ยิงไป 32 ประตู และสามารถช่วยให้เซียน่ารอดตกชั้นทั้ง 5 ปี ก่อนที่ร่างกายจะไม่เอื้ออำนวย เคียซ่าตัดสินใจ มาค้าแข้งกับทีมเล็ก ๆ อย่าง ฟิกไลเน่ ในเซเรียซี2  ตั้งแต่ปี 2008 ซึ่งปัจจุบันก็ยังเล่นอยู่ แม้อายุจะใกล้ 40 แล้วก็ตาม  เคียซ่าลงสนามในเซเรียอา ไปทั้งสิ้น 387 นัด ยิงไป 129 ประตู
ทีมชาติ

ลงสนามนัดแรกในทีมชาติ วันที่ 29 พฤษภาคม ค.ศ. 1996  อิตาลี เสมอ เบลเยียม 2-2 กับทีมชาติเคียซ่ามีโอกาสลงสนามให้
อิตาลีตั้งแต่ปี 1996-2001 
โดยยิงไปทั้งสิ้น 7 ประตู จาก 22 นัด นอกจากนี้ยังมีโอกาสติดทีมไปเล่นในศึก
ยูโร 96 (ซึ่งเคียซ่าสามารถยิงได้ 1 ประตู นัดแพ้สาธารณรัฐเช็ก 1-2 ประตู) และ ฟุตบอลโลก 98
ผลงาน

| ฤดูกาล | สโมสร | ระดับ | นัด | ประตู |
| --- | --- | --- | --- | --- |
| 1988-89 | ซามพ์โดเรีย | เซเรียอา  | 1 | 0 |
| 1989-90 | ซามพ์โดเรีย | เซเรียอา  | 0 | 0 |
| 1990-91 | เตราโม่ | เซเรียซี2  | 31 | 5 |
| 1991-92 | คิเอติ | เซเรียซี1  | 24 | 6 |
| 1992-93 | ซามพ์โดเรีย | เซเรียอา  | 26 | 1 |
| 1993-94 | โมเดน่า | เซเรียบี  | 36 | 14 |
| 1994-95 | เครโมเนเซ่ | เซเรียอา  | 34 | 14 |
| 1995-96 | ซามพ์โดเรีย | เซเรียอา  | 27 | 22 |
| 1996-97 | ปาร์ม่า | เซเรียอา | 29 | 14 |
| 1997-98 | ปาร์ม่า | เซเรียอา  | 33 | 10 |
| 1998-99 | ปาร์ม่า | เซเรียอา  | 30 | 9 |
| 1999-00 | ฟิออเรนติน่า | เซเรียอา  | 24 | 7 |
| 2000-01 | ฟิออเรนติน่า | เซเรียอา | 30 | 22 |
| 2001-02 | ฟิออเรนติน่า | เซเรียอา  | 5 | 5 |
| 2002-03 | ลาซิโอ | เซเรียอา  | 12 | 2 |
| 2003-04 | เซียน่า | เซเรียอา  | 30 | 10 |
| 2004-05 | เซียน่า | เซเรียอา  | 36 | 11 |
| 2005-06 | เซียน่า | เซเรียอา  | 38 | 11 |
| 2006-07 | เซียน่า | เซเรียอา  | 23 | 0 |
| 2007-08 | เซียน่า | เซเรียอา | 2 | 0 |
| 2008-09 | ฟิกไลเน่ | นอกลีก | 21 | 5 |
| กัลโช่ เซเรียอา | กัลโช่ เซเรียอา |  | 387 | 139 |